Ghid de utilizare Cyber-shot
Imprimare
Prima pagină > Utilizarea cu computerul dvs. > Încărcarea imaginilor într-o aplicaţie media > Lansarea aplicaţiei „PMB Portable” (Windows/Macintosh)

## Lansarea aplicaţiei „PMB Portable” (Windows/Macintosh)

Trebuie să selectaţi limba atunci când utilizaţi „PMB Portable” pentru prima dată. Pentru aceasta, urmaţi paşii de mai jos. După ce aţi ales limba, nu mai este nevoie să efectuaţi paşii 3 – 5 la următoarea utilizare a aplicaţiei „PMB Portable”.

1. Conectaţi aparatul foto la un computer.

Windows 7: Activaţi Gestionare dispozitive*.
Windows XP/Windows Vista: Apare Expertul de redare automată.
Macintosh: Apare [PMBPORTABLE].
* Gestionare dispozitive este un ecran de meniu destinat gestionării dispozitivelor conectate, cum ar fi un aparat foto. (Echipat cu Windows 7)

1. Faceţi clic pe [PMB Portable].

Apare ecranul cu clauzele acordului utilizatorului.
Macintosh: Faceţi clic pe [PMBP_Mac] din folderul [PMBPORTABLE].

1. Selectaţi limba dorită şi faceţi clic pe [OK].

Apare ecranul de selectare a regiunii.

1. Selectaţi [Region] şi [Country/Area] corespunzătoare şi faceţi clic pe [OK].

Apare ecranul cu clauzele acordului utilizatorului.

1. Citiţi cu atenţie acordul. Dacă acceptaţi clauzele acordului, faceţi clic pe [I Agree].

Este lansată aplicaţia „PMB Portable”.
Observaţii

- Aplicaţia „PMB Portable” nu este acceptată pentru filmele din [Vizualiz. AVCHD].

- Setaţi [Setare LUN] din [Setări principale] la [Multiplu].

- În cazul în care nu puteţi iniţializa „PMB Portable”, setaţi [Setare conex. USB] la [Mass Storage].

- Nu uitaţi să vă conectaţi la o reţea atunci când utilizaţi „PMB Portable”.

- Atunci când încărcaţi imagini pe internet, acestea pot rămâne în memoria cache a computerului, în funcţie de furnizorul de servicii. La fel se întâmplă şi când utilizaţi aparatul foto pentru a încărca imagini.

- Dacă apar erori ale aplicaţiei „PMB Portable” sau o ştergeţi din greşeală, reactivaţi „PMB Portable” descărcând programul de instalare PMB Portable de pe pagina web.

- Dacă Expertul de redare automată nu apare cu Windows XP/Windows Vista, faceţi clic pe [Computer] (în Windows XP, [My Computer]) [PMBPORTABLE] şi dublu clic pe [PMBP_Win.exe].

- Dacă Gestionare dispozitive nu se activează cu Windows 7, faceţi clic pe [Computer] şi dublu clic pe pictograma aparatului foto pictograma media [APPLICATION] [PMBP_MTP.exe].

- Ecranul iniţial al Gestionare dispozitive, care nu include informaţii specifice despre model, poate apărea în funcţie de setările computerului dvs. cu Windows 7. În acest caz, descărcaţi cele mai recente informaţii urmând instrucţiunile de pe ecran.

- Comută automat la conexiunea Mass Storage în momentul lansării aplicaţiei „PMB Portable” cu Windows 7.

Sus