Ghid de utilizare Cyber-shot
Imprimare
Prima pagină > Măsuri de siguranţă/Despre acest aparat foto > Măsuri de siguranţă > Acumulatorul

## Acumulatorul

Încărcarea acumulatorilor
Utilizarea eficientă a acumulatorilor
Energia rămasă a bateriei
Păstrarea acumulatorilor
Durata de viaţă a bateriei
Acumulatorii compatibili

### Încărcarea acumulatorilor

- Încărcaţi acumulatorul (livrat) înainte de prima utilizare a aparatului foto.

- Puteţi încărca acumulatorii chiar dacă aceştia nu sunt complet descărcaţi. În plus, chiar dacă acumulatorii nu sunt complet încărcaţi, îi puteţi utiliza ca atare.

- Vă recomandăm să încărcaţi acumulatorii la o temperatură exterioară între 10°C şi 30°C. Este posibil ca acumulatorii să nu poată fi încărcaţi eficient la temperaturi în afara acestui interval.

### Utilizarea eficientă a acumulatorilor

- Performanţa bateriei scade în mediile cu temperatură joasă. De aceea, în locurile reci, durata de funcţionare a acumulatorilor este mai scurtă. Vă recomandăm următoarele pentru a asigura o funcţionare mai îndelungată a acumulatorilor:

- Puneţi acumulatorii într-un buzunar aproape de corp, pentru a-i încălzi, şi introduceţi-i în aparatul foto chiar înainte de a începe să realizaţi fotografii.
  (Dacă aveţi în buzunar obiecte metalice, cum ar fi o pereche de chei, fiţi atent la scurtcircuitări).

- Acumulatorii se vor descărca rapid dacă utilizaţi frecvent bliţul sau zoomul.

- Vă recomandăm să aveţi la îndemână acumulatori de rezervă, care să asigure o durată de fotografiere de două sau de trei ori mai mare decât durata de fotografiere preconizată, şi să realizaţi fotografii de testare înainte de fotografiile propriu-zise.

- Nu expuneţi acumulatorii la apă. Acumulatorii nu sunt etanşi.

- Nu lăsaţi acumulatorii în locuri foarte calde, cum ar fi într-o maşină sau în lumina directă a soarelui.

- Este posibil să nu puteţi porni aparatul foto sau acumulatorii să nu fie încărcaţi eficient dacă bornele acumulatorilor sunt murdare. În acest caz, curăţaţi acumulatorii ştergându-i uşor cu o cârpă moale sau un beţişor cu vată, pentru a îndepărta praful.

### Energia rămasă a bateriei

- Pe ecran apare un indicator al nivelului de încărcare.

A: Ridicat
B: Scăzut

- Indicatorul corect al nivelului de încărcare apare după aproximativ un minut.

- Este posibil ca acest indicator să nu fie corect, în anumite cazuri.

- Atunci când funcţia [Economisire energ.] este setată la [Standard] sau la [Rezistenţă], dacă nu utilizaţi aparatul foto pentru o anumită perioadă de timp atunci când este pornit, ecranul se stinge, după care aparatul se închide automat (funcţia Închidere automată).

### Păstrarea acumulatorilor

- Descărcaţi complet acumulatorii înainte de a-i depozita şi păstraţi-i într-un loc răcoros şi uscat. Pentru a păstra acumulatorii în stare de funcţionare, încărcaţi-i complet şi apoi descărcaţi-i complet în aparatul foto cel puţin o dată pe an, în perioada de depozitare.

- Pentru a folosi complet energia acumulatorilor, lăsaţi aparatul foto în modul de redare a unei prezentări de imagini până când se închide.

- Pentru a păstra bornele curate şi pentru a evita scurtcircuitarea etc., puneţi acumulatorii într-o pungă de plastic atunci când îi transportaţi sau depozitaţi, pentru a-i feri de contactul cu alte obiecte metalice.

### Durata de viaţă a bateriei

- Durata de viaţă a bateriei este limitată. Bateria se uzează în timp şi prin utilizare repetată. Dacă, între încărcări, observaţi că energia bateriei scade prea repede, este posibil să fie nevoie să înlocuiţi bateria cu una nouă.

- Durata de viaţă a bateriei variază în funcţie de condiţiile de depozitare şi de utilizare şi de mediul în care sunt utilizaţi acumulatorii.

### Acumulatorii compatibili

- Puteţi utiliza NP-BN (livrat) sau NP-BN1 (se vinde separat) cu acest model.

Sus